

**СТОЛИЧНА ОБЩИНА**



**ДО**

**Г-Н КАЛИН СТОЯНОВ**

**МИНИСТЪР НА ВЪТРЕШНИТЕ РАБОТИ**

**ДО**

**ДИМИТЪР КАНГАЛДЖИЕВ**

**ВР.И.Д. ГЛАВЕН СЕКРЕТАР НА**

**МИНИСТЕРСТВО НА ВЪТРЕШНИТЕ РАБОТИ**

**ДО**

**Г-ЖА КАМЕЛИЯ НЕЙКОВА**

**ПРЕДСЕДАТЕЛ НА**

**ЦЕНТРАЛНАТА ИЗБИРАТЕЛНА КОМИСИЯ**

На Ваш № ЦИК-ЕПНС-06-1101/06.06.2024 г.

**e-mail:** [cik@cik.bg](mailto:cik@cik.bg)

**ОТНОСНО:** *Унищожаване на неизползваните ролки със специализирана хартия за машинно гласуване от изборите за народни представители на 2 април 2023 г., както и от общите избори за общински съветници и за кметове на 29 октомври 2023 г.*

**УВАЖАЕМИ ГОСПОДИН СТОЯНОВ,**

**УВАЖАЕМИ ГОСПОДИН КАНГАЛДЖИЕВ,**

**УВАЖАЕМА ГОСПОЖО НЕЙКОВА,**

В Столична община (СО) е постъпило писмо вх. № СОА24-ДИ05-1697-/2/06.06.2024 г. от председателя на Централната избирателна комисия (ЦИК), с което се дават указания незабавно да се създаде необходимото организация за унищожаване на неизползваните ролки със специализирана хартия за машинно гласуване от изборите за народни представители на 2 април 2023 г., както и от общите избори за общински съветници и за кметове на 29 октомври 2023 г., в срок до края на деня на 06 юни 2024 г.

С Решение № 1750 от 10 март 2023 г. на ЦИК е определен редът и начина на достъп до запечатани помещения в общинските администрации, в които се съхраняват изборни книжа и материали.

Съгласно т. 1 от горецитираното решение достъпът до запечатаните изборни книжа и материали и до помещението, където те се съхраняват, се извършва по разпореждане на съдебните органи или искане на разследващите органи по чл. 52 от НПК в присъствието на длъжностни лица от общинската администрация, определени със заповед на кмета на съответната община.

На основание т. 2 от същото решение извън случаите по т. 1 по реда на решението се осъществява достъп до запечатаното помещение, в което се съхраняват изборни книжа и материали се извършва и а) при предаване на изборни книжа в ДА „Архиви“, спазвайки условията и по реда на Закона за националния архивен фонд (ЗНАФ) – след произвеждане на общи избори от същия вид съгласно чл. 287, ал. 8 и чл. 445, ал. 8 ИК; б) при преместване на изборните книжа и материали от едно помещение в друго и в) при подреждане на изборните книжа и материали в помещението, в което се съхраняват.

По силата на т. 3 от Решение № 1750 от 10 март 2023 г. на ЦИК когато са налице други причини, извън посочените в т. 2, кметът на общината отправя искане до ЦИК за отваряне на помещението, която се произнася с решение. Горецитираното решение се прилага за достъп до помещения и изборни книжа и материали от всички видове избори и референдуми, които се произвеждат.

От една страна, след извършена служебна проверка не се установява наличие на обявено решение на ЦИК, което да е взето по предвидения в Правилника за организацията на дейността на Централната избирателна комисия и на нейната администрация (Приет с Решение № 1489 от 04.06.2015 г., обн., ДВ, бр. 43 от 2015 г., изм. и доп. с Решение № 3406 от 18.08.2016 г., обн., ДВ, бр. 66 от 2016 г., изм. и доп. с Решение № 175 от 17.04.2019 г., обн., ДВ, бр. 34 от 2019 г., изм. и доп. с Решение № 1832 от 02.07.2020 г., обн., ДВ, бр. 60 от 2020 г.) ред, с което да се разрешава достъп до запечатаните помещения, в които се съхраняват бюлетините от изборите за общински съветници и за кметове, произведени на 29 октомври 2023 г. Такова не е постъпвало и в СО.

От друга страна и както бе отбелязано в предходно писмо рег. № СОА24-ДИ05-1697-/1/25.05.2024 г., в Административен съд София – град е образувано адм. дело 10768 по описа за 2023 г., чиито предмет е Решение № 1094-МИ/06.11.2023 г., издадено от Общинската избирателна комисия, с което е обявен избраният за кмет на СО на втори тур. Към настоящият момент съдебното производство не е приключило с влязло в сила решение, а ролките със специализирана хартия за машинно гласуване от изборите за народни представители на 2 април 2023 г., които с писмо на ЦИК се указва да бъдат унищожени, се съхраняват в същите помещения, в които се съхраняват и бюлетините от изборите за общински съветници и за кметове, произведени на 29 октомври 2023 г. Делото е отложено за разглеждане за 07.06.2024 г. от 11:00 часа, но няма данни дали това ще бъде последно по делото заседание и дали ще бъде постановено броене на бюлетините от съда.

Предвид обстоятелството, че осъществяването на достъп до запечатаните помещения, в които се съхраняват бюлетините от изборите за общински съветници и за кметове, произведени на 29 октомври 2023 г. може да окаже съществено значение за нормалното протичане на съдебния процес, в т.ч. събиране/компрометиране на доказателства, респективно за постановяването на законосъобразно решение, от страна на СО е отправено запитване до председателя на Административен съд София – град за становище следва ли да бъде осъществен достъп до запечатаните помещения.

Предвид горното и с цел намаляване на рисковете за нормалното, спокойно и безпроблемно протичане на изборния процес при провеждане на изборите за членовете на Европейския парламент от Република България и от изборите за народни представители за Народно събрание на Република България – 09 юни 2024 г., моля до обявяване на получените гласове и разпределението на мандатите между партиите и коалициите, запечатаните помещения, където се съхраняват ролките със специализирана хартия за машинно гласуване, както и бюлетините от изборите за народни представители на 2 април 2023 г. и от общите избори за общински съветници и за кметове на 29 октомври 2023 г., по приложен списък, да бъдат денонощно охранявани от служители на Министерство на вътрешните работи.

**Приложение:**



**С УВАЖЕНИЕ,**



Съгласувал чрез АИССО:

Адриана Попова – Вр.и.д. секретар на СО – 06.06.2024 г.

Д. Герасимова – нач.-отдел АПА и ГРАО – 06.06.20254 г.

Изготви чрез АИССО:

К. Георгиева- гл. юрисконсулт в отдел АПА и ГРАО – 06.06.2024 г.